Kõikidel inimestel on väga erinevad huvid ja see erinevus teebki vestlused põnevamaks, sest vesteldes tekivad erinevad arvamused ja tuuakse paralleele hoopis teistest teemadest. Huvitav on näha noort inimest, kes on mõnest erilisest teemast, näiteks maausust, vaimustuses.
Seekordses SüstlaKasti episoodis räägitakse maausust, esivanematest ja elust enne ordu tulekut, mis on olnud Martin Erik Maripuule huvipakkuv teema gümnaasiumi algusest alates. Mis vahe on maausul ja Taara usul? Jutujärg areneb ka algsest kaugemale, näiteks avaldatakse arvamust metsade raiumise ja inimväärtuste kohta, kuid räägitakse ka valgustumisest ning planeetide ja poliitika seosest. Teemadel vestlevad kaasa ka Hardi Rosumovski ja Kristin Kooskora.
SüstlaKast on Meediasüsti taskuhääling, kus noored arutlevad erinevate neid huvitavate teemade üle, näiteks teatrist ja maausust, ning avaldavad arvamust. Seni on vesteldud nii haridusest, kui ka meediast. Külas on käinud noored ettevõtjad kui ka vahetusaastal osalenud õpilased. Samuti jagatakse uusi avastusi kultuuris või loetud teostest.
Räägivad: Martin Erik Maripuu, Hardi Rosumovski ja Kristin Kooskora
Montaaž: Martin Erik Maripuu
Juhendajad: Kairi Parson, Ilona Tint ja Hardi Rosumovski
Raamatute lugemine on hea viis, et panna ekraanid natukeseks kõrvale ja reisida hoopis teise maailma, kus toimub igasugu veidrusi. Raamatud annavad inimesele emotsioone- rõõmu, kurbust, viha ja äratundmist. Mõnikord on raamatute lugemine tõeline väljakutse, kui jooksed ajaga võidu, kuid väljakutse võib ka lugemisele kaasa aidata.
Juba vähem kui kuu aja pärast on ootamas kõiki lõpuklasse eesti keele eksam. Selleks on valmistutud aastaid, õppides grammatikat, lugedes raamatuid ja täites igasuguseid loovaid ülesandeid. Riigieksam on koht, kus tuleb kõik teadmised ja mõtted kirja panna, aga selleks et oleks, millest näiteid tuua, on vaja palju lugeda. Praegu on veel viimane võimalus võtta ette raamatud, mida oled juba pikalt tahtnud lugeda või mis tunduvad põnevad, sest Põlva gümnaasiumi abiturient ja Meediasüstipeatoimetaja Kristin Kooskora esitab kõigile väljakutse.
25.03-25.04 toimub lugemisväljakutse, mille käigus tuleb lugeda võimalikult palju raamatuid, igast raamatust leida üks tsitaat ja seda teistega jagada. Sotsiaalmeedias kasuta #võtaraamatkätte, et leiaksime kõik väljakutses osalejad ülesse ning saaksime ühiselt kõigile kaasa elada. Jaga loetud teoseid ja mõtteid ka Kristiniga, kirjutades Meediasüsti Instagrammi või Facebooki. Juba kuu aja pärast, kui eesti keele eksam tehtud, vaatame, milliseid põnevaid raamatuid loeti ning millised mõtted jäid kõlama.
TÄHELEPANU…..RAAMAT KÄTTE…..LUGEMA!
Mõnusaid lugemiselamusi!
Kristin soovitab:
Marc Levy “Varjuvaras”
Jandy Nelson “Ma annan sulle päikese”
Francesca Zappia “Mõtlesin su välja”
Siobhan Curham “Kuuvalgel unistajad”
Otfried Preussler “Krabat”
Jim Ashilevi “Armastuskirju teatrile”
Jenny Han “Kõigile poistele, keda olen kunagi armastanud”
Jenny Han “P.s. Ma armastan sind ikka veel”
Nicola Yoon “Päike on ju samuti täht”
Julie Buxbaum “Kui sõnadest jääb puudu”
Nicola Yoon “Sina minu kõrval ja maailm meie vahel”
PODCAST SÜSTLAKAST #6 Väärt kogemused elust enesest
23 jaanuar, 2021
Vahel on hea istuda laua taha ja lihtsalt rääkida maast ja ilmast. Rääkida sellest, mis on vahepeal toimunud ja arutada, millised kogemused on väärt kogemused, mida kõigiga jagada. Mõned kogemused tulevad spontaanselt sinuni, kuid mõned nõuavad suurt pingutust.
Podcastid, eesti keeles taskuhäälingud, on maailmas ja ka Eestis aina populaarsemaks muutuv trend. Vähesed noored kuulavad raadiot, vaid ikka otsitakse mõni podcast oma tegemiste kõrvale. Samas on seda väga mõnus ja lihtne ka ise teha. Istud lihtsalt laua taha, kutsud kellegi teise enda vastu ning peate maha ühe toreda vestluse, ainsa erinevusega, et salvestate seda vestlust. Pluss on veel ka see, et on täielik vabadus rääkida ükskõik, millisel teemal. Kui tahad, räägid viimasel ajal loetud põnevast raamatust või räägid hoopis, millise kogemuse sa said 2 nädalat tagasi osaletud üritusel. Valikuid on lõputult.
Eelmise aasta lõpus salvestasid Meediasüsti jutukad süstlad Martin Erik Maripuu ja Kristin Kooskora taaskord uue SüstlaKasti episoodi ning seekord täiesti uues võtmes. Räägiti sellest, mis vahepeal toimunud on ning näiteks ei saadud üle ega ümber maski teemadest. Kristin jagas oma kogemust, mis tunne on olla üks vähestest maskikandjatest koolis, ning lisaks rääkis ka, millise teatritükiga ta novembris hakkama sai. Ka Martin Erik jagas ühte teatris käimise kogemust, kui nad said klassiga käia vaatamas “Fausti” mis on teatavasti üsna keeruline tükk.
Räägivad: Martin Erik Maripuu ja Kristin Kooskora
Montaaž: Martin Erik Maripuu
Juhendajad: Kristina Masen, Ilona Tint ja Hardi Rosumovski
Enamik Meediasüsti videoid on filmitud Põlva linnas või selle lähiümbruses, kuid Põlvamaal on veel palju selliseid kohti, kuhu Meediasüsti kaamerasilm kunagi jõudnud ei ole. Põlvamaal on ka selliseid kohti, kus oleme käinud, kuid kus ikka ja jälle saab avastada uusi põnevaid asju ning uurida välja nende kohtade kõige põletavamad legendid.
Seda märkas Meediasüsti peatoimetaja Kristin Kooskora ning otsustas seda sellel suvel muutma hakata ning Põlvamaal seiklema hakata. Suvi on seiklemiseks just sobiv aeg, sest siis on rohkem vaba aega ja mõnusalt soojad ilmad. “Kui ma mõtlen suvele ja suve plaanidele, siis esimesena tulebki mulle pähe mõte, et tahaks hästi palju seigelda ja näha kauneid ja põnevaid kohti,” mõtiskleb Kristin. Nüüd kui välismaale reisimine on üsnagi piiratud ning ei ole ka erilist tahtmist riskida, siis on just õige aeg õppida tundma meie kaunist Eestimaad ning parim koht, kust alustada, on sinu kodukoht ise. Kaamera taha kutsus ta appi meie operaatori Kristella Nupu ning transpordiga pakkus abi podcasti tiimi juhendaja Hardi Rosumovski.
Esimeses osas otsustati sõita Räpinasse, mis asub Põlva linnast kõigest 21 minuti kaugusel. Sealse Koduloo- ja Aiandusmuuseumi muuseumiõpetaja Toivo Lees tutvustas Kristinile ka Räpina ning Sillapää lossi ajalugu. Teada saadi,mis seos on Räpinal pihlakatega ning mida põnevat valmistatakse Räpina paberivabrikus Eesti kroonidest. Kahjuks vedas ilm meie seiklejaid alt ning Räpina tänavatel kuigi palju edasi liikuda ei saanud, sest vihma hakkas järjest tugevamalt sadama. Seetõttu otsustatigi jätta Räpinasse veel kohti, mida järgmisel korral leida.
Seekordses süstla köögi osas on Meediasüsti superkokk Rasmus Russak ilusa ilmaga köögist hoopis metsa läinud ning otsustanud teha veidi grilli, chilli ja lõkke kartulit. Palojärve ääres suvitas ka Enn-Erik Tasso, kes lõkke lõhna peale koheselt appi tõttas. Lõpuks saadi kokku mõnus grill kana ja hunnik lõkke kartuleid ning üks lõkke sibul, ning kogu meeskond nautis värske õhu käes söömist ja lõbusat seltskonda.
RETSEPT
Lõkke kartulid ja sibul
Vaja läheb:
-kartulid
-sibul
-foolium
-oliivi õli
-maitseained
Kuidas valmistada:
Torgi kartul kahvliga auke täis et aur pääseks küpsed välja. Aseta kartul fooliumile, lisa soovitud maitseained ja oliivi õli kartulile ning mässi fooliumisse. Korda kõigi kartulitega. Koori sibul ning mässi samuti fooliumisse ning seejärel viska kartulid ja sibulad lõkkesse 10-20 minutiks.
Grill liha
Vaja läheb:
-grill liha
-grillimis vahendid
Kuidas valmistada:
Aseta liha tule kohale nii, et liha pruunistuks kiirelt, kuid ei kõrbeks. Pruunistunud liha keera ümber ning pruunista teine pool. Kui liha tükid on paksemad, on ka vaja peale pruunistamist hoida neid kuuma käes nii, et need ei kõrbeks. Grillimisel peab olema pidevalt ligidal, et liha asendit kohendada ja vältida üle küpsetamist.
Eesti haridussüsteem pakub kooliõpilastele varakult võimalust proovida luua oma ettevõte ja sellega majandamist. Alates 7. klassist kuni 9. klassini on õpilastele antud võimalus luua ettevõte – minifirma, millega saab osaleda erinevatel laatadel ja saada esimene kogemus ärimaastikul. Gümnaasiumis tekib järjekordne võimalus, teha oma ettevõte – õpilasfirma, kuid sedapuhku võib soovi korral pärast aastase programmi lõppemist registreerida õpilasfirma OÜ-ks.
Meie Põlvamaa ning ka Meediasüsti noored on ettevõtete loomise võimalust agaralt kasutanud ja olnud ka väga edukad. Näiteks 2019/20 õppeaastal osales laatadel Põlvast 6 õpilasfirmat ja 2 minifirmat. Sellele eelnenud aastal oli õpilasfirmade arv lausa kaks korda suurem. Noored võtavad hea meelega kinni võimalusest, mis on neile antud, luues kas täiesti originaalseid tooteid või võttes šnitti eelkäijatelt. Eelkõige rõhuvad noored tegijad loodussõbralikkusele, et nende teenused/tooted ei suurendaks tarbija ökoloogilist jalajälge.
SüstlaKastis on seekord külas meie reporter ja operaator Kristella Nupp, kes osales minifirmade programmis oma ettevõttega Kristallselge ning meie reporter ja operaator KatariinaKinnunen, kes osales õpilasfirmade programmis ettevõttega Ihupixie ning vestlust juhib Meediasüsti peatoimetaja KristinKooskora. Koos meenutatakse firma loomisaegu ning laatadel käimisi. Antakse ka soovitusi neile, kes plaanivad järgmisel õppeaastal selle teekonna ette võtta.
Minifima Kristallselge (Eesti parim minifirma 2018) valmistas kristallikujulise disainiga loodussõbralikke käsitööseepe. Meeskonda kuulusid: Kristella Nupp, Karoliina Musting, Lisette Johanson ning algaastal ka Anett Sammalkivi.
Õpilasfirma Ihupixie tõi inimesteni looduskosmeetikat, looduslikke deodorantide näol. Firma liikmeteks olid kolm neidu: Katariina Kinnunen, Getter Lepp ja Stella Katškan.
Helirežii: Katariina Kinnunen ja Hardi Rosum
Podcastis räägivad: Kristella Nupp, Katariina Kinnunen ja Kristin Kooskora
Süstla köök 3: kartulisektorid köögiviljade ja kanaga
8 juuli, 2020
Söögi tegemine ei pea alati toimuma rangelt retsepti järgi, vaid võib ka eksperimenteerida, avastada uut maailma, maitsete maailma. Nii võib söögi valmistamine lausa lõbus tegevus olla. Eriti tore on siis, kui lõpp-produkt on maitsev ning pärast seda hakkad seda retsepti lausa oma firmaroaks nimetama. Samuti ei pea see roog olema ülikeeruline ja aeganõudev. See võib olla lihtne, kiire ning samas ka tervislik.
Seekordses Süstla Köögi episoodis on Rasmusel taaskord külas Meediasüstipeatoimetaja Kristin Kooskora, kellega koos valmistatakse ühte Kristini firmaroogadest: kartulisektorid köögiviljade ja kanaga. Selle roa leiutas ta siis, kui proovis kahenädalast suhkruvaba väljakutset ning pärast seda hakkas ta seda endale üsna tihti valmistama. See on lihtne, kiire ja maitsev. Pärast episoodi filmimist söödi seda rooga kogu võttemeeskonnaga ning need, kes alguses kahtlesid, ütlesid hiljem, et neile üllataval kombel maitses.
RETSEPT
Kartulisektorid
Vaja läheb: -Kartulid -Oliiviõli -Maitseained: sool, pipar, oregano, basiilik
Kuidas valmistada?
Lõika kooritud kartulid sektoriteks ja pane kaussi. Lisa oliiviõli ja maitseaineid ning sega korralikult läbi. Seejärel pane need ahjuplaadile ning 200°C ahju (u 20 minutiks). Kui kartulid on ilusad kuldpruunid, siis on need valmis.
Porgandi, herne, maisi segu koos kanaga
Vaja läheb: -Porgandi, herne, maisi segu (külmutatud) -Kanafilee -Seemnesegu -Maitseained: sool, lihamaitseaine, oregano, basiilik -Või
Kuidas valmistada?
Prae pannil kanafilee tükid. Maitsesta soola ja lihamaitseainega (soovi korral võid lisada ka siia oreganot ja basiilikut). Lisa kanale porgandi, herne, maisi segu ning tükike võid. Lase paar minutit praadida ning lisa seemnesegu. Sega veelkord ning ongi valmis.
Meedialaager gümnaasiumi ja kutsekoolide õpilastele
30 juuni, 2016
Kas Sind huvitavad meedias ilmuvad uudised? Tahad täpsemalt teada, kuidas ajakirjanduses erinevatest faktidest ja arvamustest sünnivad artiklid, reportaažid ja kommentaarid? Soovid leida uusi sõpru, osaleda suvises laagrielus ning praktiseerida suhtlust eesti/vene keeles?
Kui vastasid eelnevatele küsimustele jaatavalt, oled oodatud 7. – 14.
augustini Laulasmaal ning Paides toimuvale seminar-noortelaagrisse. Lisaks
loengutele, aruteludele, rühmatöödele ja paljudele muudele huvitavatel
ettevõtmistele toimub seminari raames erinevate ajakirjandusväljaannete
toimetuste külastamine Tallinnas. Seminaril osalejad saavad praktiseerida
ajakirjanduslike lugude tegemist Paide Arvamusfestivalil. Täpsem ajakava
on näha klikates SIIN.
Seminar-noortelaagri korraldamist toetab Haridus- ja Teadusministeerium
ning Integratsiooni ja Migratsiooni Sihtasutus Meie Inimesed. Osavõtt on
TASUTA. Seminaril on lisaks interaktiivsetele koolitustele tagatud
toitlustus 3 korda päevas ning ööbimine hubastes tubades. Osalejatele
kompenseeritakse ka kohalesõidu ja kojusõidu kulud.
Seminar-noortelaagrisse pääseb 20 eesti keelt ja 20 vene keelt kõnelevat
10. – 12. õpilast erinevatest gümnaasiumitest ja kutsehariduskoolidest.
Kui soovid osaleda, täida palun allolev taotlusankeet hiljemalt 15.
juuliks k.a.
Seminar on mõeldud Eesti üldhariduskoolide ja kutsekoolide 10.-12.
klasside õpilastele.
Seminar toimub Järvamaal, muuhulgas viiakse läbi 2-päevane praktika.